বাজেট: কিছুটা চাঙ্গা শেয়ার বাজার, ৫ পয়েন্ট বাড়ল সেনসেক্স

নয়াদিল্লি: বাজেট (Budget) পেশের পরেই কিছুটা চাঙ্গা হল শেয়ার বাজার (Share Market)। দিনের শেষে মাত্র ৫ পয়েন্ট বাড়ল সেনসেক্স (Sensex) । শনিবারও বাজার ছিল খোলা। কিন্তু খুব একটা লাভের মুখ দেখতে পারল না ভারতীয় সংস্থাগুলি।

আন্তর্জাতিক বাজারে মন্দা, ডলারের নিরিখে টাকার পতন-নানা কারণে গত কয়েকদিন ধরে মন্দা চলছে শেয়ার বাজারে। বাজেটের পরেই সুদিন ফিরবে বলে আশায় বুক বেঁধেছিলেন লগ্নিকারীরা।

অর্থমন্ত্রী (Nirmala Sitharaman) যদি কোনও শিল্পে বরাদ্দ ঘোষণা করেন বা বিনিয়োগের নিয়ম বদল করেন তাহলে অক্সিজেন পাবে শেয়ার বাজার। কিন্তু আশা অনুযায়ী ফল পাওয়া গেল না। দিনের শুরুতে বেশ উর্ধ্বমুখী ছিল শেয়ার, কিন্তু বাজেট শেষ হওয়ার পর ঝিমিয়ে পড়ে।

আরও পড়ুন: ‘অসাধারণ বাজেট হয়েছে’ আসন ছেড়ে অর্থমন্ত্রীর কাছে গিয়ে প্রশংসা প্রধানমন্ত্রীর

বাজেট ভাষণ চলাকালীন দুপুর ১২টা নাগাদ সেনসেক্স প্রায় ৩৫০ পয়েন্ট পড়ে যায় গত সেশনের তুলনায়। এরই সঙ্গে নিফটি পড়ে যায় প্রায় ১০০ পয়েন্ট। ব্যাঙ্ক নিফটে ১৫০ পয়েন্ট নিম্নমুখী ছিল এই সময়ে।

গত সেশনের তুলনায় ২৫০ পয়েন্ট উপরে পৌঁছে যায় সেনসেক্স। অর্থাৎ, ৫ মিনিটেই প্রায় ১০০ পয়েন্ট ওপরে উঠেছে শেয়ার বাজারের সূচক।

গত ৫২ সপ্তাহের মধ্যে সর্বোচ্চ দরে পৌঁছেছে ২টি শেয়ার। সেগুলি হল, জেনসার টেকনোলজিস। আজ এই শেয়ারের দাম ৯.৪৯ শতাংশ বেড়ে ৯৫৫ টাকা হয়েছে। এদিকে ৫২ সপ্তাহে সর্বোচ্চ স্তরে পৌঁছেছে ইউপিএল লিমিটেডের শেয়ার। এই শেয়ারের দাম আজ বেড়েছে ০.৮ শতাংশ। এর ফলে এর শেয়ারের দাম বেড়েছে ৬০৮ টাকা।

বাজাজ ফাইন্যান্স, আইসিআইসিআই ব্যাঙ্ক, নেসলে ইন্ডিয়া, রিলায়েন্স, টেক মাহিন্দ্রা, টিসিএস এবং টাইটান ১০টি কোম্পানির মধ্যে যাদের শেয়ারগুলি কেন্দ্রীয় বাজেট উপস্থাপনের কারণে চাঙ্গা হয়েছে। দাম সবচেয়ে কমেছে, অ্যাস্টার ডিএম হেলথ, ফাইব স্টার বিজনেস, এসকর্ট কুবোটা, নুভামা ওয়েলথ, মিন্ডা কর্পোরেশন, এরিস লাইফসায়েন্স, নকর্ড বায়োটেক, ইউনাইটেড ব্রেওয়ারিজ ।

তবে ক্রয়ক্ষমতা বাড়লে বাজার চাঙ্গা হতে পারে বলে আশা বণিকমহলের। জিএসটি থেকে আয় বাড়বে সরকারেরও। তবে শেয়ার বাজার থেকে বিরাট লাভের আশা নেই বলেই মনে করছেন বিশেষজ্ঞরা।