তফশিলি জাতি ও উপজাতির মহিলাদের জন্য বাজেটে বড় ঘোষণা

কলকাতা: বাজেটে (Budget 2025 Announcement) তফশিলি জাতি ও উপজাতি (SC/ST) ভুক্ত মহিলাদের জন্য চমক। উদ্যোগপতিদের জন্য নয়া ঘোষণা নির্মলা সীতারমনের। ৫ লক্ষ তফশিলি জাতি ও উপজাতিভুক্ত মহিলারা ২ কোটি টাকা পর্যন্ত ঋণ পাবেন।

এদিন তৃতীয়বারের জন্য মোদি সরকার (Modi Sarkar) ক্ষমতায় আসার পর আজ প্রথম পূর্ণাঙ্গ বাজেট (Budget 2025)। বাজেটের শুরুতেই সীতারমন বলেন, ‘ এই বাজেটে মধ্যবিত্তদের গুরুত্ব দেওয়া হবে। পিছিয়ে পড়া শ্রেণির ৭০ শতাংশ মহিলা আর্থিক ভাবে সক্ষম করার দিকে জোর দেওয়া হবে।’ তারপর একের পর এক ঘোষণা শুরু করেন কেন্দ্রীয় অর্থমন্ত্রী।

আরও পড়ুন: দাম কমল এলপিজি সিলিন্ডারের, কলকাতায় দাম কত?

নয়া বাজেটে কী কী ঘোষণা?

১. কিষান ক্রেডিট কার্ডে ঋণ নেওয়ার পরিমাণ বাড়ানো হল। ৩ লক্ষ থেকে বেড়ে হল ৫ লক্ষ।

২. বিহারে তৈরি হবে মাখনা বোর্ড।

৩. ধনধান্য যোজনায় ১.৭ কোটি কৃষককে সাহায্য

৪. মেডিকেল কলেজগুলিতে আগামী ৫ বছরে বাড়বে ৭৫ হাজার আসন সংখ্যা

৫. নয়া আয়কর বিল আনা হল